Ego Gersen, abbatissa de Polenge, notum fieri volo omnibus quod Warnerius de Mileriis, cognomento Corvus, laude uxoris sue Aladis et Roberti fratris sui sororumque suarum Emeline et Berte, laude etiam Albrici filii Emeline et filie sue Adeline et filie Roberti predicti Hudeburc et filie Berte Arenburc, donavit et concessit per manum meam ecclesie de Crista in elemosinam eternam terram de Betinees et de Fosse quam jamdictus Warnerius tenebat de domo nostra sub censu decem et octo denariorum, quem censum deinceps fratres de Crista annuatim reddent nobis ad vincula sancti Petri vel infra octavas ejusdem. Hoc totum laudavit capitulum nostrum et, ut hoc ratum permaneat, cartam istam sigilli mei impressione roboravi. Actum anno ab incarnatione Domini M° CC° VI°.